Ja, som overskriften siger: Hvorfor væver en hest ? Er det stress ? Kan det skade hesten ? "smitter" det af på andre heste ? Er det noget der kan afhjælpes ? Er det ikke pga kedsomhed at det starter ? Venlig hilsen Mette
Her er min viden om vævning hos heste - ved ikke, om jeg rammer helt præcis. 1) Ja, det kan sagtens skyldes stress. 2) Ja, det kan skade hesten - blandt andet fysisk på grund af den ensidige kropsbevægelse, som vævningen medfører. 3) Nej, det smitter ikke. 4) Jeg tror ikke, at heste 'keder sig' i den forstand, som vi mennesker kender det. Fysisk aktivitet er naturligt for hesten, og hvis det mangler, f.eks. ved for lang indetid, vil det ofte udløse stress i en eller anden udstrækning. Det kan afhjælpes ved at fjerne ovenstående udløsende faktorer. Når hesten væver (eller krybbebider), udløser det signalstoffer (endorfiner, tror jeg det er), som får hesten til at føle sig godt tilpas. Derfor gør den det. Det kan være, andre har flere bud. Hanne